ཕྱི་ལོ་༡༩༨༧ལོར་རྒྱ་ནག་དང་འགྲིགས་མཐུན་ཡོང་བའི་འགོ་འཛུགས་ལྟ་བུར་ཞི་བའི་གྲོས་གཞི་དོན་ཚན་ལྔ་བཏོན་པ་དང༌།དེའི་ཕྱི་ལོ་སི་ཏྲས་སི་སྦག་ཏུ་ཡོ་རོབ་གྲོས་ཚོགས་ལ་གཏམ་བཤད་བྱེད་སྐབས་གོང་གསལ་གྲོས་གཞིའི་ཐད་རྒྱས་བཤད་ཀྱིས་བོད་རྒྱའི་དབར་མཉམ་གནས་ལྟ་བུ་ཞིག་ཡོང་བའི་བསམ་འཆར་བཏོན་ཡོད།འོན་ཀྱང་རྒྱ་ནག་གི་འགོ་ཁྲིད་ཚོས་གྲོས་འཆར་དེ་དག་ངོས་ལེན་འགྲིགས་མཐུན་ཡོང་རྒྱུ་ཁས་ལེན་མ་བྱས་པ་རེད།བོད་དང༌།བཙན་བྱོལ་དུ་ཡོད་པའི་བོད་མི་མང་པོ་ཞིག་ནས་གྲོས་འཆར་དེ་དག་ནང་རྒྱ་ནག་ལ་དགོས་མེད་ཀྱི་གུ་བཤངས་བྱས་དྲགས་པའི་བསམ་ཚུལ་ཤུགས་ཆེ་བྱུང་ཡོད།ད་ཆ་སེ་ཏྲས་སི་སྦག་གི་གྲོས་འཆར་དེ་ཕན་ནུས་གང་ཡང་མེད་པར་གྱུར་ཟིན་པར་བརྟེན་ང་ཚོར་གྲོས་འཆར་དེའི་དོན་གནད་ལ་བརྩི་སྲུང་བྱེད་དགོས་པའི་འགན་འཁྲི་གང་ཡང་མེད་པ་ཉེ་ཆར་གསལ་བསྒྲགས་བྱས་པ་ཡིན།